text: Politiet efterlyser tyveknægt ved Lindedal
  06 maj 2019 kl. 19.31
  Politiet modtager gerne henvendelser fra folk, som har set en 30-årig mand i området ved Lindedal i Haderslev i eftermiddag.
  Politiet modtog i eftermiddag en anmeldelse om en mand i området ved Lindedal i Haderslev, som var ifærd med at begå indbrud i en parkeret bil.
  Det lykkedes manden at gennemføre indbruddet, hvorefter han stak af.
  
  Leder fortsat
  Politiet har ledt efter ham, siden de modtog anmeldelsen, men uden held. De beder derfor nu offentligheden om hjælp.
  Tyveknægten beskrives som ca. 30 år, ca. 180 cm høj, iført grå trøje og blå jeans. Hvis du har set noget, kan Syd- og Sønderjyllands Politi kontaktes på 114.
  